**ŠIAULIŲ SALDUVĖS PROGIMNAZIJOS**

**DIREKTORĖS NATALIJOS KAUNICKIENĖS**

**2020 METŲ VEIKLOS ATASKAITA**

2021-01-20 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2020-ųjų metų****tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. Bendrųjų programų įgyvendinimas tobulinant ugdymo kokybę.1.1. Įgyvendinti ugdymo planą siekiant gerinti mokinių pasiekimus.1.1.1. Tikslingas mokinių poreikių tenkinimas.1.1.2. Mokymosi pagalbos teikimas gerinant kiekvieno mokinio pasiekimus, individualią pažangą.1.1.3. Tėvų į(si)traukimas į mokinio pažangos skatinimą.1.2. Tobulinti ugdymo kokybę.1.2.1. Mokytojų asmeninio profesinio tobulėjimo (APT) plėtotė.1.2.2. Mokymosi paradigmos ir įtraukiojo ugdymo nuostatų plėtojimas.1.2.3. Integruoto ugdymo plėtra siekiant stiprinti įtraukųjį ugdymą ir aktyvų mokinių mokymąsi. |  1. Mokinių skaičiaus rodiklio atitikimas optimalios mokyklos kriterijams, dalis. | 100 proc. |
| 2. Vienam mokiniui tenkančios savivaldybės biudžeto lėšos. | 455 Eur |
| 3. Mokinių poreikių tenkinimo valandų panaudojimas. | 100 proc. |
| 4. Mokomųjų dalykų konsultacijose, namų darbų atlikimo centre dalyvaujančių mokinių dalis. | 45 proc. |
| 5. Gaunančių mokymosi pagalbą mokinių dalis. | 100 proc. |
| 6. Neformaliojo švietimo valandų panaudojimas. | 100 proc. |
| 7. 1-4 klasių mokinių, besimokančių aukštesniuoju ir pagrindiniu lygiais, dalis. | 66 proc. |
| 8. 5-8 klasių mokinių, besimokančių aukštesniuoju ir pagrindiniu lygiais, dalis |  57 proc. |
| 9. Tėvų įsitraukimo į mokinių pažangos skatinimą dalis. | 91 proc. |
| 10. Mokytojų, sistemingai reflektuojančių ir tobulinančių savo veiklą, dalis. | 100 proc. |
| 2. Progimnazijos bendruomenės narių saviraiškos poreikių tenkinimas, palankių sąlygų vaikų socializacijai sudarymas.2.1. Tobulinti bendruomenės narių kultūrines, pilietines kompetencijas.2.1.1. Dalyvavimas veiklose, skatinančiose bendradarbiavimą, socialinę partnerystę.2.1.2. Savivaldos institucijų lyderystės skatinimas.2.2. Plėtoti socialinio emocinio ugdymo (SEU) kultūrą mokykloje, savanorystę.2.2.1. SEU kultūros stiprinimas.2.2.2. Prasmingas socialinių kompetencijų ugdymas, savanorystės skatinimas.2.2.3. Tarptautinio bendradarbiavimo plėtra. | 1. Bendruomenės narių (mokytojų, mokinių), dalyvaujančių miesto renginiuose, dalis. | 75 proc. |
| 2. Mokinių, dalyvaujančių neformaliajame ugdyme, dalis. | 92 proc. |
| 3. Mokinių, pasiekusių socialinių kompetencijų 3 lygį, dalis. | 60 proc. |
| 4. Mokinių, dalyvaujančių prevencinėse programose, dalis. | 100 proc. |
| 5. Socialinių partnerių, padedančių organizuoti ugdymą, skaičius. | 19 |
| 6. Parengtų paraiškų tarptautiniams projektams skaičius. | 2 |
| 3. Mokyklos materialinės bazės gerinimas.3.1. Užtikrinti mokyklos funkcionavimą.3.1.1. Ugdymo aplinkos finansavimas. 3.1.2. Einamųjų metų remontų vykdymas.3.2. Kurti ir puoselėti edukacines erdves.3.2.1. Erdvių mokinių ugdymui(si) plėtojimas.3.2.2. IKT bazės atnaujinimas. | 1. Mokyklos materialinės bazės atitikimo Mokyklų aprūpinimo standartams dalis. | 90 proc. |
| 2. Atliktų būtiniausių patikrų, tyrimų ir bandymų dalis. | 100 proc. |
| 3. Skirta lėšų dalis vienam kvadratiniam metrui einamojo remonto nuo bendros pastato dalies. | 100 proc. |
| 4. Mokykloje įrengtų edukacinių erdvių mokinių poilsiui ir turiningam laisvalaikiui skaičius. | 1 |

|  |
| --- |
| 2020-aisiais, reaguojant į pasaulinės COVID-19 pandemijos kontekstą, mokantis nuotoliniu būdu, ypatingas dėmesys buvo skiriamas veiksmingam mokymosi pagalbos teikimui, kurio tikslas – sudaryti sąlygas kiekvienam mokiniui mokytis pagal jo gebėjimus ir siekti individualios pažangos, nuolat stebėti mokinių mokymosi procesą, rezultatus ir laiku nustatyti mokiniams kylančius mokymosi sunkumus, priimti sprendimus, numatyti konkrečias priemones ir atlikti tų priemonių poveikio analizę. Nuotolinio mokymosi metu kiekvieną savaitę visų dalykų bei pradinių klasių mokytojai bendrintame VIP dokumente žymėjo kiekvieno mokinio individualią pažangą. VGK, stebėdama mokytojų vertinimus, nuotolinių pasitarimų metu, kiekvieną penktadienį, aptardavo mokinių pasiekimus ir pažangą, parinkdavo individualios pagalbos teikimo būdus. Ugdymosi sunkumų turintys nuotolinio mokymosi metu mokiniai turėjo kuratorius, kurie periodiškai susisiekdavo su mokiniu, teiravosi apie jo savijautą, mokymosi situaciją, dienos režimą. Taip pat mokiniams buvo paskirti mokymosi konsultantai, kurie kasdien, pamokų metu, teikė individualią pagalbą, padėjo surasti ir atlikti užduotis. Mokiniams, kuriems buvo reikalinga didesnė pagalba, sudaryti individualūs mokymosi planai, kuriais vadovaujantis mokiniai, padedami mokymosi konsultantų, atliko jiems paskirtas diferencijuotas užduotis.Gruodžio mėnesį inicijuotas mokyklų, taikančių mokinių individualios pažangos vertinimo sistemas VIP, tinklo kūrimas. Pradiniame etape dalyvauja Šiaulių Salduvės, Kauno J. Dobkevičiaus progimnazijų, Vilniaus r. Trakų Vokės gimnazija ir Šiaulių r. Dubysos aukštupio mokykla (Aukštelkės, Bubių, Kurtuvėnų skyriai). VIP mokyklų tinklo paskirtis – telkti mokyklas, kuriančias ir taikančias VIP priemones, sistemas, siekiant paskatinti mokyklas  reflektuoti savą patirtį, numatyti tobulėjimo kryptis, formas ir būdus bei kaupti sėkmingų praktikų pavyzdžius, duomenis ir jų analizes; dalintis patirtimi, perimti vienoms iš kitų veiksmingas praktikas, mokytis vienoms iš kitų, drauge aiškintis aktualijas, kalbėtis apie tai, kokios patirtys sėkmingos, kokie kyla iššūkiai ir kaip juos galima įveikti; skleisti idėjas mažai patirties turinčioms pedagoginėms bendruomenėms, Parengtos VIP mokyklų bendradarbiavimo strategijos gairės.2020 m. progimnazijoje toliau plėtota savita asmeninio profesinio tobulėjimo (APT) sistema. 95 proc. progimnazijos mokytojų dalyvavo diskusijoje apie savo asmeninį profesinį tobulėjimą taikant nuotolinio mokymo(si) būdą. Pagrindiniai iššūkiai, kurie kilo nuotolinio mokymosi procese – tai virtualių aplinkų kaita, laiko sąnaudos, vertinimo objektyvumas. Tačiau mokytojai įžvelgė, kad šis mokymo būdas leido patobulinti IKT įgūdžius, taip pat daugelis mokytojų teigė atradę naujų mokymosi aplinkų, vertinimo ir įsivertinimo įrankių. Progimnazijoje buvo sutarta dėl bendro asmeninio profesinio tobulėjimo tikslo – stiprinti skaitmenines mokytojų ir mokinių kompetencijas diegiant virtualią mokymosi aplinką Microsoft Teams ir siekiant gerinti pamokos kokybę.Visi progimnazijos mokytojai, vadovaudamiesi progimnazijos sukurtais pamokos įsivertinimo kriterijais, tris kartus per metus individualiai įsivertino savo pamokos kokybę, ieškojo būdų, kaip pagerinti žemiausius rodiklius. Atsižvelgiant į ,,Pamokos tinklelio” ir mokyklos plačiojo įsivertinimo duomenis, kurie rodo vertinimą ugdymui esant vieną silpnesniųjų progimnazijos sričių, 2020-2021 m.m., remiantis Mokyklos, įgyvendinančios bendrojo ugdymo programas, veiklos kokybės įsivertinimo metodika, nutarta tobulinti rodiklio “Vertinimas ugdymui” (2.4.1) aspektą - ,,Pažangą skatinantis grįžtamasis ryšys”.Siekiant stiprinti mokytojų asmeninį meistriškumą, orientuotą į individualią pažangą, progimnazijos vadovės organizavo individualius ugdomuosius pokalbius su kuruojamais mokytojais. Per rugsėjo-gruodžio mėn. įvyko 12 ugdomojo konsultavimo pokalbių (su 22,64 proc. progimnazijos mokytojų), kurių metu aptartos esminės mokytojo profesinės veiklos: pamokos organizavimas kontaktiniu ir nuotoliniu būdu, asmeninio profesinio tobulėjimo procesas, veikla metodinėje ir mokyklos veiklos tobulinimo grupėse, individualūs, mokytojams aktualūs atvejai. Siekiant organizuoti įvairų ugdymosi procesą atsižvelgiant į mokinių skirtybes, organizuota mokytojų socialinio mokymosi veikla, kurios tikslas - dalijantis patirtimi su kolegomis plėtoti praktiką. 12-oje asmeninio profesinio tobulėjimo (APT) mokymosi grupelių buvo išskirtos veiksmingos įtraukiojo ugdymo praktikos, susijusios su Geros pamokos bruožais: 1) uždavinio formulavimu, rezultato numatymu ir pamokos struktūravimu; 2) medžiagos išsiaiškinimu ir įvairove, jos ryšiu su gyvenimu, integravimu; 3) veiklos organizavimu, metodų, priemonių naudojimu; 4) (į)(si)vertinimu, kaupiamuoju vertinimu, reflektavimu, grįžtamuoju ryšiu; 5) aplinkos kūrimu skatinant bendradarbiavimą ir socialumą mokantis. Įgyvendinant kasmetinio mokyklos veiklos kokybės įsivertinimo grupės inicijuotas priemones, susijusias su tirtu aspektu ,,Mokymosi lūkesčiai ir mokinių skatinimas” (2.2.1 rodiklis), priimti susitarimai dėl mokinių grįžtamojo ryšio teikimo mokytojams ir ugdymo proceso tobulinimo atsižvelgiant į mokinių poreikius bei lūkesčius. Progimnazijos veiklos kokybės įsivertinimo grupė parengė instrumentą - apklausą, kurios tikslas - kartą per pusmetį sudaryti sąlygas kiekvienam mokytojui sužinoti mokinių nuomonę apie jo organizuojamą ugdymo procesą, įsiklausyti į jų lūkesčius ir, atsižvelgiant į apklausos rezultatus, priimti sprendimus dėl veiklos tobulinimo. Veiklos kokybės įsivertinimo grupė stebėjo naujo instrumento institucionalizavimo procesą, inicijavo apklausų veiksmingumo aptarimą metodinėse grupėse, teikė metodinę pagalbą mokytojams, darė išvadas dėl instrumento efektyvumo. Apibendrinus sausio ir birželio mėn. duomenis, paaiškėjo, kad dauguma mokytojų pajuto instrumento pridėtinę vertę: atsirado galimybė pasitikrinti, ar mokiniams patinka pamoka ir darbo būdai bei metodai joje, sužinoti, kaip mokiniai jaučiasi, kokių sunkumų iškyla, kokių pokyčių norėtų. Prisitaikius prie karantino sąlygų per visus 2020 metus vyko progimnazijos Gerosios patirties sklaida - savitos progimnazijos sistemos, taikomi modeliai buvo pristatyti ir kontaktiniu, ir nuotoliniu būdais, nacionaliniu ir tarptautiniu lygmenimis. Su Šiaulių miesto švietimo darbuotojais pasidalinta progimnazijos patirtimi apie VGK veiklą ir pagalbos metodus, taikomus siekiant vaiko individualios pažangos (tarpinstitucinių supervizijų metu), apie mokinių emocinio intelekto ugdymą (direktorių pavaduotojų ugdymui pasitarime). Progimnazijos patirtis pristatyta 8 skirtingoms Lietuvos švietimo bendruomenėms, tarptautiniuose renginiuose, užsienyje: apie socialinio emocinio ugdymo veiklas kalbėta tarptautinėje konferencijoje ,,Social Emotional Learning (SEL): The Key for Developing the Child”, mokymosi organizavimo praktikos pristatytos Gvadelupėje (Prancūzija) bei Portugalijoje vykusių kursų metu. Nuotolinio ugdymosi patirtys siekiant ugdymosi procese matyti kiekvieną vaiką, stebėti jo individualią pažangą ir, atsižvelgiant į duomenis, teikti pagalbą pristatyta ŠMSM ir Nacionalinės švietimo agentūros organizuotoje šalies ugdymo įstaigų vadovų vaizdo konferencijoje, parengtas straipsnis “Švietimo naujienoms”. Progimnazijos patirtimi ,,Švietimo naujienų” tinklalapyje dalintasi ir kitomis temomis, parengti 4 straipsniai.Daug dėmesio skirta integruotam ugdymui. Buvo organizuojamos integruoto ugdymo planavimo dirbtuvės, 93 proc. progimnazijos mokytojų dalijosi su kolegomis patirtimi. Mokytojai, bendradarbiaudami vieni su kitais, parengė integruotų pamokų scenarijus, pasiruošė integruotoms ilgalaikėms veikloms, projektiniams darbams, tarptautinių projektų veiklų įgyvendinimui. Progimnazijoje skirtas dėmesys naujų erdvių kūrimui: įrengtos dvi aktyvaus poilsio zonos, gamtos mokslų bei informacinių technologijų kabinetuose įrengtos STEAM ugdymo(si) zonos, atnaujintas vienas mokyklos kabinetas. 2020 metais progimnazijoje buvo siekiama stiprinti STEAM ugdymą. Buvo suburta STEAM veiklos organizavimo grupė, kurios tikslas – atrasti formaliojo ir neformaliojo ugdymosi dermę mokantis be sienų, ugdyti mokinių bendrąsias kompetencijas, diegti ugdymosi gyvenimui nuostatas. Progimnazijoje pradėtos kurti STEAM erdvės, kurios būtų pritaikytos mokinių tiriamajai veiklai. STEAM ugdymas integruojamas ir į formalųjį ugdymą. Siekiant į STEAM ugdymą įtraukti visą mokyklos bendruomenę organizuota STEAM diena. Progimnazijos mokytojos parengė neformaliojo vaikų švietimo projektą ,,Ateitis inžinierių rankose (AIR)“, įsitraukė į VGTU kuruojamą ,,Ateities inžinerijos“ programą, kurioje dalyvavo  25 septintos klasės mokiniai. Septintokai, nuotoliniu būdu konsultuojami VGTU mokslininkų, suplanavo metų tiriamąjį darbą, apimantį verslo, dizaino, Android programų kūrimo sritis (tiriamieji darbai bus tęsiami ir 2021 metais). Taip pat progimnazijos mokiniai aktyviai įsitraukė į už mokyklos ribų organizuojamas STEAM veiklas - dalyvauta 16-oje miesto veiklų. Mokytojai kėlė kvalifikaciją STEAM ugdymo klausimais keturiuose Lietuvos mokinių neformaliojo švietimo centro organizuojamuose seminaruose. Rengiami su STEAM ugdymu susiję integruoti eTwinning projektai, jie bus įgyvendinami plėtojant progimnazijos tarptautiškumo strategiją, sukurtą 2020 m. Šia strategija siekiama sudaryti sąlygas bendruomenės nariams stiprinti žinias, vertybines nuostatas ir požiūrį į viso pasaulio piliečiams aktualius klausimus, savo tapatumą suvokiant kaip globalaus gyvenimo dalį, skatinti ugdytis įgūdžius, įpročius, būtinus šiems klausimams spręsti, įsiliejant į daugiakultūrines veiklas bei tobulinti kalbines, komunikacines kompetencijas. Šiam tikslui įgyvendinti progimnazijoje suburta tarptautinių projektų veiklos organizavimo grupė, nuo rugsėjo 1d. pradėjo dirbti projektų koordinatorius. Progimnazijoje tęstas ERASMUS+ KA1 projektas ,,Mokymosi be sienų organizavimas vardan kiekvieno mokinio individualios pažangos“, dėl pasaulinės COVID-19 pandemijos neįvyko projekto ERASMUS+ KA2 „Our Health is our Wealth“ paskutinis mobilumas ir vizitas mūsų šalyje. Projektas pratęstas iki 2021 m.  vasario 28 d. Progimnazijoje buvo vykdomi du eTwinning projektai, integruoti į formaliojo ugdymo veiklas ir apimantys keletą mokomųjų dalykų.2020 m. progimnazijoje pradėta įgyvendinti „The Duke of Edinburgh‘s International Award“ (DofE) tarptautinė apdovanojimų programa, kurios tikslas – skatinti jaunuolius siekti savo tikslų, aistrą veikti ir atrasti savo vietą pasaulyje. Sukurta DofE komanda, kurią sudaro 4 mokytojos (3 DofE vadovės ir 1 žygio vadovė), jos dalyvavo programos mokymuose ir įgijo reikiamų kompetencijų. Programoje nuo rugsėjo pradėjo dalyvauti 22 7-8 klasių mokiniai, dalyvių veiklos vadovais tapo 10 progimnazijos mokytojų.Progimnazijoje ypatingas dėmesys skirtas fizinės ir psichologinės sveikatos stiprinimui, kurta ir puoselėta gerų santykių tarp bendruomenės narių atmosfera. Sveikos gyvensenos mokyklos veiklos tobulinimo grupė koordinavo sveikatą stiprinančios mokyklos veiklos plane numatytų veiklų įgyvendinimą. 2020 m. progimnazijoje toliau įgyvendintas sveikatingumo projektas, kurio tikslas – ugdyti mokinių sveikatingumo kompetenciją, pozityvų požiūrį į aktyvią fizinę veiklą fizinio aktyvumo pamokas 3-7 klasių mokiniams organizuojant Šiaulių lengvosios atletikos ir sveikatingumo centre. 2020 m. planuoti 234 užsiėmimai, dėl pandemijos įvyko 162. Pastebėjus, kad sveikatingumo projektas motyvuoja ir vaikus, ir mokytojus, ieškota idėjų, kaip plėtoti šiuo projektu išbandytas mokinių aktyvaus judėjimo, sveikos gyvensenos stiprinimo veiklas, integruojančias kitus ugdymo proceso užsiėmimus. Nuo 2020–2021 m. m. 7-ose klasėse vykdomas sveikatingumo projektas „Sveikas, ketvirtadieni“. Ketvirtadienio veiklos grįstos sveikatingumo ugdymu: mokytojai – fizinio ugdymo (2 pamokos manieže), socialinio emocinio ugdymo (SEU), biologijos, lietuvių ir anglų kalbų, dailės - susiplanavo bendras temas ir į dalykų pamokas integravo sveikos gyvensenos ugdymą, skyrė integruotas užduotis, kurios buvo atliekamos visų tos dienos pamokų metu. Tokiu būdu buvo ugdomos ir mokinių, ir mokytojų dalykinės ir bendrosios kompetencijos, stiprinamas bendradarbiavimas.Siekiant emocinės mokinių gerovės buvo stiprinamos ir mokytojų, ir mokinių socialinės emocinės kompetencijos. 41 progimnazijos mokytojas kėlė kvalifikaciją [www.pedagogas.lt](http://www.pedagogas.lt) platformoje viešinamoje konferencijoje ,,Ugdymas ir psichologija 2020”, gegužės-birželio mėnesiais organizuoti 2 Emocinės gerovės vaikų forumai. Forumų metu diskutuota apie gerą savijautą mokantis ir gyvenant naujomis, neįprastomis karantino sąlygomis. Mąstyti apie vaikų emocinę gerovę buvo pakviesti ir tėvai: klasių susirinkimų metu klasių vadovės paskatino tėvus kalbėtis su vaikais apie dienotvarkę, mokymosi higieną, pastiprinti vaiko motyvaciją kalbantis su juo apie sėkmes ir iššūkius mokantis nuotoliu, apie mokymuisi palankios aplinkos kūrimą; dalis tėvų įsitraukė į vaiko geros savijautos receptų kūrimą. Įrengta nauja, patraukli namų darbų ruošimo centro (NDRC) erdvė, kurioje 5-8 klasių mokiniai, konsultuojami mokytojų ir savanorių, gali ne tik atlikti namų darbus, bet ir pailsėti, atsigerti arbatos, pabendrauti. 2020-aisiais, Seimo paskelbtais emocinės vaikų gerovės metais, tęstos ankstesnės progimnazijos SEU tradicijos: SEU pamokos, prevencinių programų integravimas į mokyklos veiklą, klasių valandėlės pagal MOST sistemą, VIP ir personalizuota pagalba mokiniui, drauge išbandytos ir naujos praktikos organizuojant mokinių forumus nuotoliu, kuriant geros savijautos receptus, mokslo metų pabaigoje mokinių taryba organizavo tradicinę mokinių konferenciją „Mūsų sėkmės ir patyrimai“.  Šias naujoves tęsime ir kitais metais.Siekiant kurti mokymui ir mokymuisi palankias sąlygas progimnazijoje susitelkta ties paramos mokytojams veiklomis. Remiantis Paramos mokytojams sistema, visus metus buvo vykdoma stebėsena ir prevencija orientuojantis į kasdienėje progimnazijos veikloje susidarančias šias sąveikas: 1) mokytojas - mokytojas (darbiniai santykiai); 2) mokytojas - kuruojantis vadovas; 3) mokytojas - mokiniai; 4) mokytojas - tėvai; 5) mokytojas - mokytojai (neformalus bendravimas). Administracijos pasitarimuose sistemingai buvo kalbamasi apie mokytojų darbo kokybę, santykius su kitais bendruomenės nariais, įsitraukimą į veiklas. Bendruomenės telkimas sveikos gyvensenos ir saugios aplinkos kūrimui 2020-aisiais, paženklintais pandemijos, buvo ypatingai aktualus, šiam tikslui skirta daug dėmesio kasdien bendraujant įvairiais lygmenimis (mokytojas - mokiniai, mokytojai - mokyklos vadovės, mokytojai - tėvai,  tarpusavyje mokytojų ir klasių mokinių grupės), nuolat vykdytos apklausos apie savijautą, mokymo ir mokymosi sąlygas, ieškota veiksmingų sprendimų reaguojant į kiekvieną atvejį.  |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Stiprinti pedagogų kompetencijas orientuojantis į vaiko asmenybės ūgtį *(Sritys: Asmenybės ūgtis; Ugdymas(is); Ugdymo(si) aplinka).* | 1.1.1. Tikslingos mokymosi pagalbos remiantis progimnazijos VIP sistema teikimas. 1.1.2. Pamokų kokybės tobulinimas remiantis progimnazijos mokytojų susitarimais („Pamokos tinklelis“).1.1.3. Gerosios patirties sklaida progimnazijos, miesto, šalies lygmenimis. | 1.1.1.1. Sistemingai buvo aptariama 100 proc. mokinių individuali pažanga, visiems teikiama mokymosi pagalba, kiekvieno vaiko tėvai informuojami apie VIP rezultatus. 1.1.1.2. 4 kartus per metus vyko mokymosi pagalbos efektyvumo stebėsena naudojant MIPAS (Mokinių individualių poreikių atpažinimo sistema).1.1.2.1. 100 proc. mokytojų ne mažiau kaip 3 kartus įsivertino savo pamokų kokybę, remdamiesi duomenimis, planavo asmeninio meistriškumo augimą ir atkakliai jo siekė.1.1.2.2. Sistemingai vyko ugdomieji pokalbiai, skatinantys asmeninį profesinį tobulėjimą (APT), su ne mažiau kaip 20 proc. mokytojų. 1.1.3.1. Ne mažiau kaip 90 proc. mokytojų pristatė savo idėjas progimnazijos „Patirties mozaikos“ APT stende.1.1.3.2. Patirtimi su šalies pedagogais dalijosi ne mažiau kaip 20 proc. mokytojų, parengtas straipsnis (,,Švietimo naujienoms“). | 1.1.1.1. Nuotolinio mokymo metu kiekvieną penktadienį visi mokytojai fiksavo kiekvieno vaiko pažangą, vykdant šių duomenų stebėseną 100 proc. buvo teikiama personalizuota pagalba, tėvai 2 kartus informuoti apie vaiko pažangą.1.1.1.2. Dėl nuotolinio mokymo mokymosi pagalbos efektyvumo stebėsenos aptarimai vyko daugiau nei 15 kartų, naudotasi VIP ir MIPAS duomenimis.1.1.2.1. Kiekvienas mokytojas sistemingai įsivertino pamokos kokybę pagal sutartus kriterijus, atkakliai siekė asmeninio meistriškumo augimo tobulinant pamoką ir naudojant virtualias aplinkas.1.1.2.2. Pagal sutartus APT kriterijus vyko koučingo metodika grindžiami kuratorių pokalbiai su 23 proc. mokytojų, patobulinusių bendrąsias ir/ar pedagogines kompetencijas.1.1.3.1. 100 proc. mokytojų pristatė savo veiklos idėjas APT stende.1.1.3.2. Patirtimi su šalies pedagogais dalijosi 22 proc. pedagogų, 7 proc.- su užsienio; parengti 5 straipsniai „Švietimo naujienoms“ apie progimnazijos patirtį. |
| 1.2. Stiprinti įtraukiojo ugdymo nuostatas siekiant ugdymo kokybės*(Sritys: Ugdymas(is); Asmenybės ūgtis; Ugdymo(si) aplinka).* | 1.2.1. Integruoto ugdymo patirties plėtotė.1.2.2. Įvairaus ugdymo proceso organizavimas atsižvelgiant į mokinių skirtybes. | 1.2.1.1. Ne mažiau kaip 80 proc. mokytojų organizavo temine integracija paremtas veiklas. 1.2.1.2. 90 proc. mokytojų pristatė savo integruoto ugdymo patirtį APT stende.1.2.1.3. Buvo priimti susitarimai dėl integruoto ugdymo tobulinimo.1.2.2.1. Ne mažiau kaip 5 proc. pagerėjo mokinių pažangumas.1.2.2.2. Buvo išskirta 8-12 veiksmingų ugdymo turinio praktikų, orientuojantis į mokinių skirtybes. 1.2.2.3. Ne mažiau kaip 90 proc. mokytojų taikė IKT ir/ar naudojo virtualias mokymosi aplinkas.1.2.2.4. Skaitmeninės mokymosi aplinkos „EDUKA klasė“ panaudojimas padidėjo 20 proc. | 1.2.1.1. 100 proc. mokytojų, bendradarbiaudami su kolegomis, organizavo bent vieną temine integracija paremtą veiklą.1.2.1.2. 93 proc. mokytojų pristatė savo integruoto ugdymo patirtį APT stende.1.2.1.3. Priimti susitarimai organizuoti pavasario ir rudens integruoto ugdymo dirbtuves mokytojams.1.2.2.1. Beveik 7 proc. pakilo mokinių pažangumas.1.2.2.2. Išskirta 14 veiksmingų ugdymo praktikų, kuriomis remiasi mokytojai pamokose atsižvelgdami į mokinių skirtybes.1.2.2.3. 100 proc. mokytojų taikė IKT ir naudojo VMA.1.2.2.4. Skaitmeninės aplinkos „EDUKA“ panaudojimas padidėjo apie 60 proc. |
| 1.3. Plėtoti tikslingas socialines partnerystes siekiant ugdyti mokinių bendrąsias kompetencijas. (*Sritys: Gyvenimas mokykloje; Ugdymas(is);* *Ugdymo(si) aplinka;* *Lyderystė ir vadyba).* | 1.3.1. Ugdymo proceso įvairinimas organizuojant veiklas ne mokyklos aplinkoje.1.3.2. Lietuvos mokyklų, taikančių VIP sistemą, tinklaveikos inicijavimas.1.3.3. Progimnazijos tarptautiškumo politikos kūrimas.  | 1.3.1.1. Kartą per savaitę visi 3-6 klasių mokiniai dalyvavo fizinio ugdymo pamokose Šiaulių lengvosios atletikos ir laisvalaikio centre.1.3.1.2. Vyko ne mažiau kaip 10 technologijų ir etnokultūros užsiėmimų Šiaulių profesinio rengimo centro ir/ar kitų partnerių erdvėse.1.3.1.3. Mokykla įsijungė į šalies STEAM mokyklų tinklą.1.3.1.4. Ne mažiau kaip 80 proc. mokinių dalyvavo mieste vykusiose SKU, profesinio orientavimo, STEAM veiklose. 1.3.1.5. Socialinės-pilietinės, profesinio orientavimo veiklos fiksuojamos Šiaulių miesto SKU modelio informacinėje sistemoje.1.3.2.1. Į pradinį VIP mokyklų tinklaveikos etapą įsitraukė ne mažiau kaip 4 šalies mokyklos. 1.3.2.2. Parengta VIP mokyklų bendradarbiavimo strategija.1.3.2.3. Parengta bendradarbiaujančių mokyklų virtualaus bendravimo priemonė. 1.3.3.1. Parengta progimnazijos tarptautiškumo politika ir strategija.1.3.3.2. Į tarptautiškumo strategijos kūrimą įsitraukė ne mažiau kaip 20 proc. pedagogų. | 1.3.1.1. Kontaktinio mokymosi metu visi 3-6 klasių mokiniai dalyvavo fizinio ugdymo pamokose manieže; papildomai, parengus integruotą projektą „Sveikas, ketvirtadieni“ rugsėjo mėn. įsitraukė visos 7-tos klasės.1.3.1.2. Vyko 12technologijų iretnokultūros užsiėmimųįvairiose partneriųerdvėse.1.3.1.3. Mokykla tęsia STEAM mokyklų tinklo veiklas ir siekia narystės.1.3.1.4. 91 proc. mokiniųdalyvavo miestevykusiose SKU,profesinio orientavimo,STEAM veiklose.1.3.1.5. Socialinės-pilietinės, profesinio orientavimo veiklos fiksuojamos Šiaulių miesto SKU modelio informacinėje sistemoje.1.3.2.1. Į VIP mokyklų tinklo kūrimą įsitraukė 4 šalies mokyklos, viena iš jų turi 3 skyrius.1.3.2.2. Pilotuojamos parengtos VIP mokyklų bendradarbiavimo strategijos gairės.1.3.2.3. Bendradarbiauti sutarta virtualioje MS Teams aplinkoje.1.3.3.1. Direktoriaus įsakymu patvirtinta progimnazijos parengta tarptautiškumo politika ir strategija.1.3.3.2. Į tarptautiškumo strategijos kūrimą įsitraukė apie 40 proc. pedagogų. |
| 1.4. Telkti progimnazijos bendruomenę sveikos gyvensenos ir saugios aplinkos puoselėjimui *(Sritys: Asmenybės ūgtis; Gyvenimas mokykloje; Ugdymas(is); Ugdymo(si) aplinka;* *Lyderystė ir vadyba).* | 1.4.1. Vaikų emocinės gerovės kultūros stiprinimas mokykloje.1.4.2. Paramos mokytojams sistemos plėtojimas. | 1.4.1.1. Ne mažiau kaip 90 proc. pedagogų, dalyvaudami mokymuose, patobulino SEU, mokinių sveikatos stiprinimo kompetencijas.1.4.1.2. Forume dalyvavę visi 5-7 klasių mokiniai pasirengė ,,Geros savijautos receptus”.1.4.1.3. Vyko 2 tėvų forumai, juose dalyvavo ne mažiau kaip po 50 tėvų, jie pasirengė ,,Vaiko geros savijautos receptus“.1.4.2.1. Ne mažiau kaip 70 proc. pedagogų įsitraukė į pozityvaus mikroklimato kūrimo, bendruomenės telkimo veiklas.1.4.2.2. Vyko 9 knygų klubo „MoLIS“ užsiėmimai, klubo narių skaičius – ne mažiau kaip 20 pedagogų.1.4.2.3. Kartą per savaitę vyko sveikos gyvensenos užsiėmimai, juose dalyvavo 20 proc. darbuotojų. 1.4.2.4. Įgyvendintos bent 3 sveikos gyvensenos iniciatyvos..  | 1.4.1.1. Dalyvaudami dvejuose nuotoliniuose mokymuose visi pedagogai tobulino SEU, mokinių sveikatos stiprinimo kompetencijas.1.4.1.2. Dvejuose forumuose dalyvavę visi 5-8 kl. mokiniai pasirengė „Geros savijautos receptus“.1.4.1.3. Organizuotas būsimų pirmokų tėvų (62) susirinkimas, kuriame pateiktas „Vaiko geros savijautos receptas“; nuotoliniuose klasių susirinkimuose aptarti vaikų „Geros savijautos receptai“.1.4.2.1. 86 proc.pedagogų įsitraukė įpozityvaus mikroklimatokūrimo, bendruomenėstelkimo veiklas. 1.4.2.2. Vyko 5 kontaktiniai ir 4 nuotoliniai knygų klubo susitikimai, į veiklą įsitraukė 23 pedagogai.1.4.2.3. 2 kartus per savaitę (ne karantino metu) progimnazijoje vyko sveikos gyvensenos užsiėmimai, dalyvavo apie 20 proc. darbuotojų.1.4.2.4. Įgyvendintos 4 mokytojų inicijuotos sveikos gyvensenos veiklos (gongų, fraktalų terapijos, žygiai). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Nuotolinio ugdymo / mokymo ir nuotolinio darbo organizavimas | 3.1.1. 100 proc. pedagogų ir mokinių patobulino skaitmenines kompetencijas.3.1.2. Sustiprėjo progimnazijos ir šeimų bendradarbiavimas sprendžiant vaiko ugdymosi klausimus, 6,6 proc. pagerėjo mokinių pažangumas.3.1.3. 100 proc. mokiniams užtikrintas švietimo prieinamumas ir mokymosi pagalba. 3.1.4. Pagilėjo mokytojų bendradarbiavimo praktikos, naudojant virtualias mokymosi aplinkas, įvaldant skaitmeninį ugdymo turinį bei skatinant individualią mokinių pažangą.3.1.5. Veiksminga patirtimi progimnazija buvo pakviesta pasidalinti su Lietuvos mokyklomis vaizdo konferencijoje <https://www.nsa.smm.lt/wp-content/uploads/2020/11/Ugdymo-procesas-mokant-nuotoliniu-budu-issukiaipatirtys-sprendimai-1.pdf> |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4 X |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4 X |
| 5.3. Lyderystės ir vadovavimo efektyvumas | 1□ 2□ 3□ 4 X |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4 X |
| 5.5. Bendras įvertinimas (pažymimas vidurkis) | 1□ 2□ 3□ 4 X |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Finansinių išteklių vadyba. |
| 7.2. Skaitmeninės kompetencijos. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Gerinti įtraukiojo ugdymo kokybę siekiant auginti ugdymo proceso kultūrą*(Sritys: Asmenybės ūgtis;**Ugdymas(is);**Darbuotojai: asmenybių įvairovė;**Mokyklos bendruomenė: besimokanti organizacija).* | 8.1.1. Mokinių poreikius atitinkančios švietimo pagalbos teikimas remiantis progimnazijos sistemos VIP duomenimis. 8.1.2. Mokinių ugdymo(si) kultūros stiprinimas.8.1.3. Mokytojų mokymuisi ir bendradarbiavimui palankios aplinkos puoselėjimas. 8.1.4. Progimnazijos gerosios patirties sklaida. | 8.1.1.1. 100 proc. mokytojų ir mokinių laisvai naudojosi virtualiomis Microsoft Teams, Eduka, EMA aplinkomis. 8.1.1.2. Sistemingai buvo aptariama kiekvieno mokinio individuali pažanga, visiems teikiama švietimo pagalba, kiekvieno vaiko tėvai informuojami apie VIP rezultatus. 8.1.1.3. Įvyko ne mažiau kaip 30 išplėstinių administracijos posėdžių dėl mokinių pažangos stebėsenos ir pagalbos teikimo. 8.1.2.1. Kiekvienas mokinys kartą per mėnesį įvertino savo ugdymosi situaciją, numatė tobulintinas veiklas.8.1.2.2. Mokinių ir mokytojų priimti susitarimai (rugsėjo mėn.) padėjo sistemingai įsivertinti ir gerinti mokymo(si) kokybę.8.1.2.3. Kiekvienas mokytojas pagal gautą grįžtamąjį ryšį iš mokinių tobulino ugdymo procesą (kovo, spalio mėn.).8.1.3.1. Įvykdyta ne mažiau kaip 90 proc. mokytojų asmeninio profesinio tobulėjimo (APT) sistemos veiklų.8.1.3.2. Paramos mokytojams sistemos veiklos padėjo pagerinti geografijos (6-8 kl.) ir fizikos (7 kl.) pasiekimus ne mažiau kaip 5 proc.8.1.4.1. Ne mažiau kaip 50 proc. mokytojų dalijosi veiksmingomis praktikomis formuojant ugdymo proceso kultūrą. 8.1.4.2. Organizuotoje respublikinėje mokslinėje konferencijoje švietimo pagalbos tema progimnazijos patirtį pristatė ne mažiau kaip 5 pedagogai.8.1.4.3. ,,Švietimo naujienoms“ parengti 3 progimnazijos patirtį pristatantys straipsniai. |
| 8.2. Plėtoti saugios aplinkos ir sveikos gyvensenos kultūrą(*Sritys:**Asmenybės ūgtis; Ugdymo(si) aplinka;**Gyvenimas mokykloje).* | 8.2.1. Telkti bendruomenę vaikų emocinės gerovės kultūros plėtotei.8.2.2. Progimnazijos bendruomenę stiprinančių veiklų organizavimas. | 8.2.1.1. Organizuoti 2 mokinių emocinės gerovės forumai, įgyvendintos bent 2 forumų idėjos.8.2.1.2. Sistemingai atliekami anoniminiai mikroklimato tyrimai „Termometras“ padėjo sumažinti patyčių ir kt. negatyvių reiškinių rodiklius.8.2.2.1. Buvo įgyvendinta ne mažiau kaip 80 proc. „Sveikatą stiprinančių mokyklų tinklo“ plano veiklų.8.2.2.2. Įvyko ne mažiau kaip 3 pedagogų bendruomenę telkiančios neformalaus bendravimo veiklos.8.2.2.3. Klasių bendruomenės (vaikai, tėvai) inicijavo ne mažiau kaip po 1 veiklą mokyklos renginiuose.  |
| 8.3. Stiprinti mokinių ir mokytojų bendrąsias kompetencijas plėtojant kryptingas partnerystes*(Vietos bendruomenė ir mokyklos savininko teises ir pareigas įgyvendinanti institucija, dalyvių susirinkimas (savininkas): įsipareigoję; Lyderystė ir vadyba).* | 8.3.1. Ugdymo proceso turtinimas bendradarbiaujant su socialiniais partneriais.8.3.2. Progimnazijos tarptautiškumo politikos diegimas. 8.3.3. Lietuvos mokyklų, taikančių VIP sistemą, tinklaveikos plėtotė. | 8.3.1.1. Įvyko visos 4 ugdomojo projekto (S)VEIK (ir kt.) veiklos, bent 2 – socialinių partnerių erdvėse. 8.3.1.2. Visi 3-6 klasių mokiniai kartą per savaitę dalyvavo fizinio ugdymo pamokose Šiaulių lengvosios atletikos ir laisvalaikio centre.8.3.1.3. Vyko ne mažiau kaip 10 integruotų užsiėmimų Šiaulių profesinio rengimo centro ir/ar kitų partnerių erdvėse.8.3.1.4. Įgyvendinamos ne mažiau kaip 2 NVŠ programos (bent 1 susijusi su STEAM).8.3.2.1. Įvyko visos planuotos „Erasmus+“ KA1 ir KA2 bei eTwinning projektų veiklos.8.3.2.2. Į tarptautiškumo politikos diegimą progimnazijoje įsitraukė ne mažiau kaip 25 proc. mokytojų.8.3.2.3. Progimnazijos patirtis tarptautiniu lygmeniu buvo pristatyta bent 2 kartus.8.3.3.1. Įvyko ne mažiau kaip 2 VIP mokyklų tinklo sąšaukos, patirčių mainai.8.3.3.2. Į tinklą įsitraukė ne mažiau kaip 3 naujos mokyklos.8.3.3.3. VIP mokyklų tinklo patirtimi buvo pasidalinta nacionaliniu lygmeniu. |
| 8.4. Telkti progimnazijos pedagogus ugdymo turinio atnaujinimo (UTA) procesui(*Mokyklos bendruomenė: besimokanti organizacija; Lyderystė ir vadyba).*  | 8.4.1. Pedagogų kompetencijų tobulinimas analizuojant UTA medžiagą.8.4.2. Pasirengimo atnaujintų bendrųjų programų išbandymui organizavimas. | 8.4.1.1. Kiekvieną mėnesį (sausio-birželio) į kryptingas mokymosi veiklas įsitraukę pedagogai aptarė visas 6 UTA kompetencijas. 8.4.1.2. Kiekvienas mokytojas pristatė bent po 1 kompetencijos ugdymo pamokoje pavyzdį.8.4.1.3. Ne mažiau kaip 50 proc. pedagogų dalyvavo kompetencijų tobulinimo renginiuose, skirtuose UTA.8.4.2.1. Nuo rugsėjo mėn. atnaujintas bendrąsias programas išbandė ne mažiau kaip 6 mokytojai.8.4.2.2. Progimnazijoje buvo suformuota UTA komanda, skatinanti mokytojus rengtis naujų programų diegimui nuo 2022 m.8.4.2.3. Pagal pasirengimo etapo tyrimo duomenis parengtas 2022 m. progimnazijos pedagogų kompetencijų tobulinimo planas. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Žmogiškieji faktoriai. |
| 9.2. Veiklų derinimas su socialiniais partneriais. |
| 9.3. Nepakankamas finansavimas. |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

 2020 metais Salduvės progimnazijos vadovė susitelkė į 4-ių esminių užduočių įgyvendinimą: pedagogų kompetencijų stiprinimą orientuojantis į vaiko asmenybės ūgtį, įtraukiojo ugdymo nuostatų plėtojimą, tikslingų socialinių partnerysčių plėtojimą, progimnazijos bendruomenės telkimą sveikos gyvensenos ir saugios aplinkos puoselėjimui. Progimnazijos tarybai pristatyti pasiekti rezultatai ir jų rodikliai rodo, kad progimnazijos vadovė įgyvendino visas metų užduotis, viršijo kai kuriuos planuotus rodiklius, be to, įgyvendino veiklas, kurios nebuvo numatytos ir suplanuotos: efektyviai telkė progimnazijos bendruomenę sėkmingam nuotolinio mokymosi įgyvendinimo procesui, skleidė pasiteisinusias nuotolinio ugdymo praktikas Lietuvos mastu. Siūlau progimnazijos vadovės 2020 m. veiklą vertinti labai gerai.

Šiaulių Salduvės progimnazijos

tarybos pirmininkė \_\_\_\_\_\_\_\_\_\_ Asta Čepkauskienė 2021-01-20

 (parašas)

**11. Įvertinimas, jo pagrindimas ir siūlymai:**

 Šiaulių Salduvės progimnazijos direktorės Natalijos Kaunickienės 2020 metų veiklos užduotys įvykdytos ir viršyti kai kurie sutarti vertinimo rodikliai, progimnazijos veikla orientuota į pokyčius, ugdymo(si) proceso tobulinimą, taikyti kokybės valdymo metodai: veiksmingai taikomos unikalios sistemos: mokinių individualių poreikių atpažinimo, individualios pažangos stebėjimo ir vertinimo (7 proc. padidėjo mokinių pažangumas), mokytojų asmeninio profesinio tobulėjimo sistemos (23 proc. mokytojų patobulino bendrąsias ir dalykines kompetencijas, 29 proc. dalijosi gerąja patirtimi su šalies ir užsienio šalių pedagogais); įdiegta ir taikoma skaitmeninė mokymosi aplinka „EDUKA klasė“ („EDUKA klasė“ panaudojimas padidėjo 60 proc.); įgyvendintas Mokinių socialinių kompetencijų ugdymo (SKU) modelis (veiklose dalyvavo 91 proc. mokinių); inicijuotas šalies lygmeniu mokyklų, taikančių Vaiko individualios pažangos sistemą, tinklo kūrimas; sutelkta ir įtraukta bendruomenė į sveikos gyvensenos ugdymą.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-18

 (parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

 (parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių Salduvės progimnazijos direktorė \_\_\_\_\_\_\_\_\_\_ Natalija Kaunickienė 2021-02-22

 (parašas)